**15η Ευρωπαϊκή Νύχτα Χωρίς Ατυχήματα**

***Σάββατο, 16 Οκτωβρίου 2021***

Σε μια περίοδο που, με μεγάλη ανησυχία, παρακολουθούμε τους δείκτες τροχαίων δυστυχημάτων να αυξάνονται, το **Ινστιτούτο Οδικής Ασφάλειας (Ι.Ο.ΑΣ.) «Πάνος Μυλωνάς»** συνεχίζει δυναμικά τις δράσεις ενεργοποίησης και ευαισθητοποίησης των πολιτών για «***έναν κόσμο χωρίς τροχαία δυστυχήματα***». Έτσι, το **Σάββατο 16 Οκτωβρίου 2021,** διοργανώνει, όπως κάθε χρόνο,την **15η «Ευρωπαϊκή Νύχτα χωρίς Ατυχήματα**» σε μεγάλες πόλεις στην Ελλάδα.

Κεντρικός άξονας της δράσης είναι ότι «**αλκοόλ και οδήγηση δεν πάνε μαζί**» ενώ, το μήνυμα είναι η προτροπή στις παρέες, να ορίσουν ένα άτομο που, **δεν** θα καταναλώσει ποτό εκείνη τη βραδιά, αλλά και υιοθετώντας το γενικότερα, να αναλάβει το ρόλο του «**οδηγού της παρέας**» φορώντας ένα ειδικό βραχιολάκι που θα του το θυμίζει.

***«Το να μείνεις νηφάλιος είναι τόσο απλό όσο να φορέσεις ένα βραχιολάκι! Απλά κάν’ το. Η ζωή είναι ωραία, μη τη χάσεις για ένα ποτό!»***

Η ενημέρωση και ευαισθητοποίηση, κοινού και οδηγών, για τους **κινδύνους της οδήγησης υπό την επήρεια αλκοόλ,** είναι ένα σημαντικό μήνυμα που θέλουμε να στείλουμε όσο πιο μακριά γίνεται, ώστε **να σωθούν ζωές.** Κάθεχρόνο αρκετές χιλιάδες οδηγοί, κυρίως νεαρής ηλικίας, συμμετέχουν σε αυτήν τη βραδιά, ενώνοντας τις δυνάμεις τους με το Ινστιτούτο, τους αντίστοιχους Ευρωπαϊκούς Οργανισμούς και άλλους θεσμικούς φορείς, για την προστασία της ζωής όλων αλλά, κυρίως, των νέων ανθρώπων στους δρόμους της χώρας τους.

Η δράση υλοποιείται με την υποστήριξη της **Κ.Ε.Δ.Ε**. (Κεντρική Ένωση Δήμων Ελλάδας), τελεί **υπό την Αιγίδα** της **Περιφέρειας Κεντρικής Μακεδονίας,** τη συνδιοργάνωση των Περιφερειών **Αττικής,**  **Δυτικής Ελλάδας, Θεσσαλίας, Κρήτης, Πελοποννήσου, Στερεάς Ελλάδας** και **Κεντρικής Μακεδονίας,** την αρωγή της **ΕΛ.ΑΣ.** και τη συμβολή **της Τροχαίας** στις κατά τόπους εκδηλώσεις. Πολύτιμοι συνεργάτες η Συμμαχία για την ασφάλεια και τον πολιτισμό στο δρόμο **«Δρόμοι στο Μέλλον»,** το **Σώμα Ελλήνων Προσκόπων**, ο **Ελληνικός Ερυθρός Σταυρός**, το **Πανεπιστήμιο Πατρών**, το **Πανεπιστήμιο** **Πελοποννήσου**, το **Πανεπιστήμιο Θεσσαλίας** και το **Εργαστήριο Μεταφορών & Λήψης Αποφάσεων**  του Τμήματος Ναυτιλίας και Επιχειρηματικών Υπηρεσιών του **Πανεπιστημίου Αιγαίου**.

Στην Αττική, τα σημεία των δράσεων εξυπηρετούνται από δρομολόγια **ΜΕΤΡΟ**, **Ηλεκτρικού**, **Λεωφορείων** και **Τρόλεϊ** σε συνεργασία με τον **ΟΑΣΑ**.

Επίσης, οι κατά τόπους δράσεις υλοποιούνται με την υποστήριξη-συνεργασία των παρακάτω φορέων:

*Αυτοκινητόδρομος Αιγαίου Α.Ε, Δήμος Τρικκαίων, Δήμος Καλαμάτας, η Κοινωνική Συνεταιριστική Επιχείρηση «Φάος»,* ***Ι.Ε.Κ ΟΡΙΖΩΝ, , Εκπαιδευτήρια Μπουγά,*** *Εθελοντικό Σωματείο Α.Τ.Α.Χ.Τ.Ο.Ι. Ηράκλειο Κρήτης, Δήμος Ρεθύμνης, Ομάδα Εθελοντών «ΡΕθελοντώ», Ομάδα Εθελοντών στα Χανιά «Με οδηγό: τη ζωή», Δήμος Ναυπακτίας, Σώμα Εθελοντών Σαμαρειτών και Διασωστών Χαλκίδας, Δήμος Αμυνταίου, Δήμος Λαμιέων, Ελληνικός Ερυθρός Σταυρός Περιφερειακό Τμήμα Λαμίας, Δήμος Αίγινας, Δήμος Άνδρου, Δήμος Σερρών, Λέσχη Lions Κω, Ανοικτό Κέντρο Ημέρας Αστέγων και Κοινωνικό Φαρμακείο της Equal Society Κέρκυρας, Ελληνική Ομάδα Διάσωσης Αρκαδίας, Ελληνικός Ερυθρός Σταυρός Περιφερειακό Τμήμα Αμαλιάδας, Πύργου, Σερρών, Μεσολογγίου, Ναυπλίου, Άργους, Ε.ΚΑΤ.Ο Ελληνική Καταναλωτική Οργάνωση Φλώρινας και Όμιλος Ενεργών Νέων Φλώρινας, Αγωνιστική Λέσχη Αυτοκινήτου Κορινθίας.*

Οι πόλεις που συμμετέχουν και τα σημεία της δράσης για το 2021 είναι:

**Στην ΑΤΤΙΚΗ :**

**ΑΘΗΝA** (Σύνταγμα) FAUST Bar-Theatre-Arts, **ΠΕΙΡΑΙΑΣ** (Μαρίνα Ζέας) MOBY all Day bar, **ΧΑΛΑΝΔΡΙ** Darling Bar

**Και σε όλη την χώρα σε:**

**ΑΓΡΙΝΙΟ** Φουλ του Μεζέ, **ΑΙΓΙΝΑ** Πλατεία (Μπροστά από Εθνική Τράπεζα), **ΑΙΓΙΟ** Καταστήματα Οδού Μητροπόλεως, **ΑΜΑΛΙΑΔΑ** Πεζόδρομος, **ΑΜΥΝΤΑΙΟ** Café-Bar DeNiro, **ΑΝΔΡΟΣ** Πλατεία Θεόφιλου Καΐρη, **ΑΡΓΟΣ** Πλατεία Αγίου Πέτρου, **ΑΡΤΑ** Πλατεία Εθνικής Αντιστάσεως, **ΒΟΛΟΣ** ΟΥΖΕΡΙ ‘’Τα Κύματα’’, **ΗΡΑΚΛΕΙΟ** Parko Urban Café-Bar, **ΘΕΣΣΑΛΟΝΙΚΗ** ΑνφάνΓκατέ Bar, **ΚΑΛΑΜΑΤΑ** (Ιστορικό Κέντρο Καλαμάτας) Μπαχάλικον, Vino Banco Tapas, Παλιακόν, Μωσαϊκό, **ΚΑΤΕΡΙΝΗ** Moby Dick Pub, **ΚΕΡΚΥΡΑ** Πλατεία Λιστόν, **ΚΟΡΙΝΘΟΣ** Πεζόδρομος Κολοκοτρώνη, **ΚΩΣ** Sitar, Πλατεία Ρήγα Φεραίου, **ΛΑΓΚΑΔΙΑ ΑΡΚΑΔΙΑΣ** Κεντρική Πλατεία, **ΛΑΜΙΑ** Πλατεία Ελευθερίας, **ΛΑΡΙΣΑ** Μαριονέτα & Bukowski, **ΛΥΓΟΥΡΙΟ ΑΡΓΟΛΙΔΑΣ** Amadeus Bar, **ΜΕΣΟΛΟΓΓΙ** Πεζόδρομος Χαριλάου Τρικούπη, **ΝΑΥΠΑΚΤΟΣ** Κτίριο Ναυπακτία, **ΝΑΥΠΛΙΟ** Πλατεία Συντάγματος, **ΟΡΕΣΤΙΑΔΑ** Καφέ Βεράντα, **ΠΑΛΙΑ ΕΠΙΔΑΥΡΟΣ** Aktis Hotel Bar, **ΠΑΤΡΑ** Navona Di Oggi Πεζόδρομος Ηφαίστου, **ΠΟΛΥΚΑΣΤΡΟ** Κεντρική Πλατεία Πολυκάστρου, **ΠΥΡΓΟΣ** Κεντρική Πλατεία Σάκη Καράγεωργα, **ΡΕΘΥΜΝΟ** Φράουλες, **ΣΕΡΡΕΣ** Volta, **ΣΠΑΡΤΗ** Κεντρική Πλατεία Σπάρτης, **ΤΡΙΚΑΛΑ** The Love Shake Coffee Garden Bar, **ΤΡΙΠΟΛΗ** Μέντα, Πλατεία Πέτρινου, **ΦΛΩΡΙΝΑ** Αέρινο Wine Bar, **ΧΑΛΚΙΔΑ** Namas, **XANIA** Ιστιοπλοϊκός Όμιλος Χανίων, **ΧΙΟΣ** Escobar, Cosmo Café & Music Bar, Metropolis, PlanB, Epsilon, Overproof Drinkery Mansion,Sueno, 44 bar, Pura Vida, Caprice.

**Σύντομες πληροφορίες** για τη υλοποίηση της δράσης θα βρείτε [εδώ](https://www.ioas.gr/uploads/docs/2021/09/914.pdf), καθώς και τα αποτελέσματα της, περσινής, **14ης Ευρωπαϊκής Νύχτας Χωρίς Ατυχήματα** [εδώ](https://www.ioas.gr/teleutaia_nea/4542/14i_Europaiki_Nuchta_Choris_Atuchimata__Apotelesmata.htm/). Στόχος μας φέτος, τα αποτελέσματα να είναι ακόμα καλύτερα καθώς είναι πολλά ακόμη που πρέπει να γίνουν στη χώρα μας για την Οδική Ασφάλεια.

Τέλος, επισημαίνεται η ευγενική προσφορά των εταιρειών **Coca Cola 3E, Chipita, Flax, Ε.Ι. ΠΑΠΑΔΟΠΟΥΛΟΣ Α.Ε.**-Βιομηχανία Μπισκότων & Ειδών Διατροφήςκαι **Tea Route** με τα εξαιρετικής ποιότητας προϊόντα τους, που προσέφεραν σαν αναμνηστικά δώρα για τους συμμετέχοντες, καθώς και των: **ΕΝ.Ε.ΑΠ.,** μεγάλου υποστηρικτή της δράσης, **Dräger**, για την παροχή υλικού για την υλοποίηση της δράσης, **ACS Courier,** που αναλαμβάνει την ευθύνη και το κόστος της έγκαιρης μεταφοράς των υλικών σε κάθε πόλη και της **ΒΕΑΤ taxi app.**, αναλαμβάνοντας την ασφαλή επιστροφή των συμμετεχόντων που θα λάβουν σύσταση να μην οδηγήσουν.

*Περισσότερες πληροφορίες: 210 8620150, 6984111206,* [*www.ioas.gr*](http://www.ioas.gr)